Na temelju članka 6. Zakona o zakupu poslovnog prostora ( NN 125/11. i 64/2015.), Odluke o uvjetima, kriterijima i postupku davanja u zakup prostora i opreme u školskim ustanovama Splitsko-dalmatinske županije od 26. ožujka 2013. i Odluke Školskog odbora od 01. listopada 2015., Osnovna škola Marka Marulića Sinj, Vladimira Nazora 4, 21230 Sinj, raspisuje:

N A T J E Č A J

ZA DAVANJE U ZAKUP ŠKOLSKOG PROSTORA

Natječajem se daje u zakup:

Dio školskog dvorišta ukupne površine 40 m2 za postavljanje dvaju objekata za potrebe prehrane djece ( isključivo pekarski proizvodi), svaki objekt na površini od ukupno 20 m2. Mjesto broj 1 – 20 m2 i mjesto broj 2 – 20 m2.

Školski prostor daje se u zakup na rok od 3 (tri) godine.

Početna cijena zakupnine je 35 kuna po m2 mjesečno.

Pravo sudjelovanja imaju sve fizičke i pravne osobe.

Ponuditelji su dužni priložiti:

* Prijavu s naznakom osobnih podataka fizičke/pravne osobe ( ime i prezime/tvrtka, adresa/sjedište, MB, OIB, broj žiro-računa, kontakt telefon) potpisanu od ovlaštene osobe,
* Izjavu o visini ponuđene zakupnine,
* Izvadak iz sudskog registra ne stariji od 6 (šest) mjeseci za pravne osobe,
* Preslika obrtnice (za obrtnike) ovjerena kod javnog bilježnika,
* Domovnica u izvorniku ili ovjerenoj preslici,
* Uvjerenje o nekažnjavanju,
* Izjavu o djelatnosti za koju se zakup traži.

Ponude dostaviti u roku od 15 (petnaest) dana od dana objave natječaja u dnevnom tisku, u zatvorenoj omotnici s naznakom „NE OTVARAJ – PONUDA ZA NATJEČAJ „ na adresu škole poštom preporučeno ili osobno u tajništvo Škole. U natječajnoj dokumentaciji navesti za koje se mjesto natječe: mjesto br. 1 ili mjesto br. 2.

Javno otvaranje ponuda održat će se u prostorijama škole (zbornica) dana 12. studenog 2015. u 19:00 sati. Otvaranju ponuda mogu biti nazočne osobe koje su podnijele ponudu ili njihovi opunomoćenici.

Kriterij za odabir najpovoljnijeg ponuditelja jest najveći iznos zakupnine uz ispunjavanje uvjeta propisanih Natječajem.

Škola zadržava pravo poništenja natječaja odnosno ne prihvatiti niti jednu ponudu bez snošenja odgovornosti prema ponuditeljima.

O rezultatima izbora sudionici će biti pisano obaviješteni u roku 15 dana.

Sve informacije o predmetnom natječaju mogu se dobiti u Osnovnoj školi Marka Marulića, Sinj, svakim radnim danom od 7 do 15 sati, ili na telefon 021 / 660 043, kontakt osoba Davor Ratković.